**Catalina Recavarren Ulloa de Zizold**, (Barranco, 1904ko uztailaren 15a, ibidem, 1992ko maiatzak 11 ) Peruko poeta eta idazlea izan zen.

Biografia
---------

Eduardo Recavarren García-Calderón (Arequipakoa) eta Nicolasa Catalina Ulloa Cisnerosen (Limakoa) alaba. Barrancoko Sagrado Corazón de Jesús ikastetxean ikasi zuen.  Bere lehen poema Raúl Porras Barrenecheak *Alma Latina* aldizkarian argitaratu zuen, 1917an.  1925ean bere poemak bi liburutan bildu zituen, *La Escala* eta *Reflejos*.  *Vortex-vertex* *(1935-1936ko bertsoak)* argitaratu zuen 1936an. Liburu horrek emakumearen gorputzaren eta haren desioen ikuskera poetikoan erabateko aldaketa eskaintzen du, eta horrek Hego Amerikako postmodernismoaren idazleen artean kokatzen du: Alfonsina Storni, Delmira Agustini eta Juana de Ibarbourou. Guztiek arte bat zalantzan jarri zuten ordura arte gizonen behar eta asmoetan oinarrituta, emakumeak diskurtso poetikoaren subjektu gisa kokatuz. Bertan, *La mujer de todos y de nadie* *(Denen eta inoren* e*makumea)* poema nabarmentzen da, forma eta mamian Juana Inés de la Cruz-en *''Hombres necios que acusáis''* poema gogoratzen baitu. Emakumeen arteko aliantza kolektiboa osatzen duten kontzientzia femeninoaren irudimenak eta indarrak diskurtso bereziak lantzen dituzten arte poetikoaren aukerak aztertzen ditu. 

Ameriketako, Europako eta Sobietar Batasuneko herrialde askotan ibili zen hitzaldiak ematen.  1939an "El Momento Infantil" irratsaiorako liburuxkak idatzi zituen, Radio Nazionalean.  1943an, Radio América katean emititutako *Nosotras* irratsaioko zuzendaria izan zen. Aktiboki parte hartu zuen beste irrati proiektu batzuetan. 

Flora Tristánek bere lanean eragin handia izan zuen eta, horrela, 1942an *Flora Tristán: la mujer mesiánica* argitaratu zuen*.*  Bere *''Peregrinaciones de una paria''* (1959)  liburuaren itzultzaile ere izan zen eta urte hartan bertan liburu bat eskaini zion ''*Flor de rezar''* (*otoitzaren lorea)* izenekoan, berdintasuna, giza eskubideak errespetatzea eta norberarekiko maitasuna eskatzen dituena. Tristán bezala, emakume iraultzaile eta independentea zen, herrien eta emakumeen eskubideen arteko senidetasunaren aldeko borrokalari nekaezina. 

Lima bohemiarraren pertsonaia garrantzitsuenetako bat izan zen hirurogeiko hamarkadan.  ANEA Idazle eta Artisten Elkarte Nazionalaren sortzailea eta Insula Kultura Elkartekoa,  Emakumeentzako Eskola Normalean Kultura Idazkaria ere izan zen, 1959 eta 1974 artean.  1976an bere oroitzapenak idatzi zituen, ''*Memorias de una desmemoriada'' (Emakume ahanzkor* *baten oroitzapenak)*.  1986an Limako bere *''Antología de la Mujer Peruana'' (Emakume* Perutarraren Antologia) argitaratu zuen, non beste poeta batzuen artean Atala Matelliniren lehen olerkiak agertu ziren. 

1992ko maiatzaren 11n hil zen

Esker onak
----------

* Palmas Magisteriales, Limako Medalla Cívica eta Palmas Insulares bezalako sariak lortu zituen.

* Haur literaturan espezializatu zen, Peruko ikastetxe eta institutuetan erabiltzen den bere Eskola Kantutegiaren Sari Bakarra izanik*.*

* Barranco barrutian, 1988az geroztik, begiratoki batek bere izena du.

Erreferentziak
--------------

1. 1 2   admin. *"RECORDANDO A CATALINA RECAVARREN" – Revista Freyja.* .[*Betiko hautsitako esteka*]
2. 1 2 3 4 5 6   Balarezo (nalo), Armando Alvarado. «CHIQUIÁN Y SUS AMIGOS / Armando Alvarado Balarezo (Nalo): 15 DE JULIO: NACE CATALINA RECAVARREN - FOLIOS DE LA UTOPÍA: POETA DE LA HERMANDAD DE HOMBRES Y PUEBLOS - POR DANILO SÁNCHEZ LIHÓN» *CHIQUIÁN Y SUS AMIGOS / Armando Alvarado Balarezo (Nalo)*.
3. ↑   Galvez, Elvira De. «CONTACTO: CATITA RECAVARREN, POETA LIMEÑÍSIMA» *CONTACTO*.
4. ↑   «Cecilia Bustamante Moscoso: Intelectuales peruanas de la generación de José Carlos Mariátegui (III)» *lainsignia.org*.
5. ↑   Cervantes, Biblioteca Virtual Miguel de. «Paseos en Londres / Flora Tristán; estudio preliminar Estuardo Núñez» *Biblioteca Virtual Miguel de Cervantes*.
6. 1 2   Blog, Texao Hablador. «Un Mirador que dejó de ser admirado» *Texao Hablador: Entre Periodismo y Literatura*.
7. ↑   Saavedra, Emilio Hernández. «EL TERRITORIO CONTIGUO: El Paisaje de la Lima bohemia y cambiante» *EL TERRITORIO CONTIGUO*.
8. ↑   «Memorias de una desmemoriada» *datos.bne.es*.
9. ↑   Beltrán, Pepe. «Sociedad Literaria Amantes del País: ATALA MATELLINI: PREMIO / MEDALLA "PALABRA EN LIBERTAD" DE LA SOCIEDAD LITERARIA AMANTES DEL PAÍS» *Sociedad Literaria Amantes del País*.
10. ↑   «CULTURA REVISTA DEL MINISTERIO DE EDUCACION. hlinistro LICENCIADO VC'ALTER BENEKE SUB-SECRETARIA LICENCIADA ANTONIA PORTILLO DE GALINDO - PDF Free Download» *docplayer.es*.

Kanpo estekak
-------------

* Catalina Recavarren-en eskutitzak Gabriela Mistral-i
* Olerkiak sarean

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q100389152

 |

* Wd Datuak: Q100389152